การบาดเจ็บวิพแลชมีแนวทางการรักษาอย่างไร และสามารภเกิดภาวะแทรกซ้อนอย่างไรได้บ้าง
แนวทางการรักษาการบาดเจ็บวิพแลช ได้แก่ 
1. กรณีแพทย์ตรวจแล้วไม่พบความผิดปกติอื่นๆ เช่น ไม่มีการกดของหมอนรองกระดูกสันหลัง หรือการกดของกระดูกต้นคอ ต่อประสาทไขสันหลัง สามารถรักษาด้วยการทานยาแก้ปวด การฉีดยาชาเฉพาะที่บริเวณปวด การนวดไม่รุนแรงบริเวณคอที่ปวด การรักษาอาการปวดด้วยการกระตุ้นไฟฟ้า หรือด้วยคลื่นความร้อน การทำกายภาพบำบัด และหรือ การฝังเข็ม 

2. กรณีพบมีสาเหตุอื่นๆ เช่น การกดของหมอนรองกระดูก ก็จะให้การรักษาตามสาเหตุนั้นๆ เช่น การรักษาภาวะการกดของหมอนรองกระดูกสันหลัง เป็นต้น 

โดยส่วนใหญ่แล้ว การบาดเจ็บวิพแลช ไม่มีความจำเป็นต้องรักษาด้วยการผ่าตัด ยกเว้นผู้ป่วยที่เกิดปัญหาหมอนรองกระดูกเคลื่อนกดทับรากประสาทหรือกดทับประสาทไขสันหลัง จึงจำเป็นต้องรับการรักษาด้วยการผ่าตัด ทั้งนี้ การรักษากินเวลานานหรือไม่ ขึ้นกับอาการของผู้ป่วย ถ้าอาการหายดีภายใน 2-3 เดือนแรกก็ไม่จำเป็นต้องรักษาระยะยาว แต่ถ้ามีปัญหาอาการเรื้อรัง การรักษาก็ต้องใช้เวลานาน โดยการทำกายภาพบำบัดเป็นหลัก และทานยาแก้ปวดเป็นระยะๆ ตามอาการปวดที่เกิดขึ้น ร่วม กับยาต้านเศร้า 

นอกจากนี้ภาวะแทรกซ้อนที่พบบ่อยจากการบาดเจ็บวิพแลช คือ อาการปวดคอเรื้อรังอาจร่วมกับความรู้สึกผิดปกติบริเวณดังกล่าว เช่น แขนชา และหรือ อ่อนแรง บางคนก็มีอาการหงุดหงิด หรือภาวะซึมเศร้าตามมาได้
ออร์โธปิดิกส์ (ออร์โธปิดิกส์) - Orthopedics